ཨོ་ཐོག་དགོན་ཁམས་ན་ལེནྜ་ཐེག་ཆེན་བྱང་ཆུབ་ཆོས་གླིང་ནི་རྒྱལ་མཆོག་བདུན་པ་སྐལ་བཟང་རྒྱ་མཚོའི་ཡོངས་འཛིན་དམ་པ་ཁྲི་ཆེན་ངག་དབང་མཆོག་ལྡན་པས་གུར་དཀར་བོའི་དགོན་པ་བཅུ་གསུམ་ཕྱག་བཏབ་པའི་ཡ་གྱལ་ཏེ་ཨོ་ཐོག་དགོན་བཀྲ་ཤིས་དར་རྒྱས་གླིང་ཞེས་སྙན་པའི་གྲགས་པ་འབར་ཞིང་།མདོ་ཁམས་ཕྱོགས་ཀྱི་མདོ་སྔགས་འཆད་ཉན་གྱི་ཆོས་སྡེ་ཆེ་ཤོས་ཤིག་ཏུ་གྱུར་ཡོད་རུང་ཕྱིས་སུ་དུས་ཀྱི་འཕོ་འགྱུར་དང་སྤྱི་ཚོགས་འཕེལ་འགྲིབ་གྱི་དབང་གིས་གཏོར་བརླགས་ཆེན་པོ་རབ་དང་རིམ་པ་བྱུང་ཡོད་པ་དང་།དགོན་པ་འདི་ནི་སི་ཁྲོན་ཞིང་ཆེན་དཀར་འཛེས་བོད་རིགས་རང་སྐྱོང་ཁུལ་ཉག་ཆུ་རྫོང་ནས་ལེ་བར་དགུ་ཅུ་ཙམ་གྱི་རྒྱང་ཐག་དང་།ས་བབས་རྒྱ་མཚོའི་ངོས་ལས་རྨིས་གྲུ་བཞི་མ་བཞི་སྟོང་ལྷག་ཙམ་གྱི་ཉམས་དགའ་བའི་མེ་ཏོག་གི་ཞིང་ཁམས་སྔོ་ལྗང་གི་སྤངས་ཐང་སྟེ།འཛམ་གླིང་ན་མཐོ་ཤོས་ཀྱི་གྲོང་བརྡལ་སྟེ་ཧོར་ལུང་གྲོང་བརྡལ་གྱི་མཛེས་ལྗོངས་ན་རྟག་བརྟན་གྱི་ལྷུན་པོ་བཞིན་བཀྲོང་ངེར་འགྱིང་ནས་ཡོད།